IGRE ZA POČETAK

1. HVATALICA U PARU

Svi igrači držeći se za ruke u paru trče prostorom. Jedan par hvata, nastojeći sebi uhvatiti zamjenu.

1. KO SE BOJI VUKA

Jedan igrač (vuk) stoji na suprotnoj strani od grupe i pita: „Ko se boji vuka?“ Grupa odgovara: „Niko“i pretrčava na suprotnu stranu, a vuk nastoji sebi uhvatiti zamjenu.

1. TRČANJE U PARU S PALICOM ispred tijela, iznad glave, iza leđa, sa okretima unutra i van.
2. PRETRČAVANJE IZ UGLOVA

U svakom uglu igrališta stoji grupica djece i nosi ime neke boje. Nastavnik uzvikuje dvije boje (crveni i plavi), a igrači iz tih skupina nastoje što prije zamijeniti mjesta.

1. KONJIĆI I KOČIJAŠI

Četiri igrača od kojih su dva konjića, a dva kočijaša drže se za vijaču. Uloge se mijenjaju.

1. TIK – TAK

Dvije skupine stoje nasuprot. Nastavnik uzvikne Tik ili Tak. Prozvana vrsta nastoji uhvatiti nekoga iz protivničke ekipe koji se mogu spasiti na kraju igrališta. Broje se bodovi taknutih igrača.

1. HVATALICA S OBRUČOM

Jedan igrač nastoji uhvatiti ostale pomoću obruča.

1. TRČANJE U PARU SA ZADACIMA - dječji poskoci, okret oko suvježbača u čučnju, provlačenje ispod suvježbača u raznoženju, držanje ukršteno ispred i iza.
2. KVADRAT

Učenici se drže za ruke i trče po kvadratu mijenjajući mjesta u L i D stranu. Ko će prvi zauzeti novi položaj.

1. HVATALICA DO 4

Jedan učenik započinje hvatanje. Kad se nakupe četiri uhvaćena igrača, dijele se u dva para koja nastavljaju hvatati do četiri. Igra završava kad su svi pohvatani.

1. ŠALJIVA HVATALICA

Uhvaćeni igrač drži se za mjesto gdje je uhvaćen i hvata sebi zamjenu.

1. POPLAVA, VJETAR

Na uzvik nastavnika „Poplava“ djeca se penju na uzvišenja, a na uzvik „Vjetar“ legnu. Na uzvik „Kiša“ traže zaklon…

1. DRVO, ŽELJEZO, KOŽA

Na uzvik učenici trebaju dotaknuti dio predmeta izrađen od tog materijala.

1. UHVATI I GAĐAJ

Igrač s loptom gađa suigrače, pogođeni sjedne. Ko uhvati loptu, gađa ostale.

1. RIBAR I RIBE

Igrač hvata ostale i zajedno se drže rukama čineći mrežu. Cilj je pohvatati sve ribe u mrežu. (Nastavnik može odvojiti mrežu u dvije ili više mreža).

1. SEMAFOR

Podizanjem crvenog ili zelenog znaka učitelj dirigira učenicima da slobodno trče ili da moraju stati.

1. MOJA LOPTA

Učenici trče, a na uzvik moraju se postrojiti kod lopte prema pozivu nastavnika (po boji dresa, po spolu)

1. BRUSIM, BRUSIM ŠKARICE

Svi igrači (osim jednog) opišu krug ili stanu u obruč. Igrač dolazi do odabranog i kaže: Brusim, brusim škarice. Upitani uzvikuje „Tamo“ i tada svi mijenjaju mjesta. Igrač bez kruga nastavlja.

1. PRETRČAVANJE VRSTI

Učenici se postroje u dvije vrste na suprotnim stranama igrališta. Na znak pretrčavaju iz stojećeg, sjedećeg položaja ili iz čučnja. Pobjedi vrsta koja se prva namjesti.

IGRE ZA KRAJ

* MI SMO DJECA VESELA
* ODAKLE DOLAZI ŠUM

Unutar kruga učenik sjedi na lopti zatvorenih očiju. Nastavnik pokazuje na učenika koji počinje prilaziti sredini. Ako ga učenik u sredini čuje pokaže iz kojeg smjera dolazi šum. Ostali nastoje biti što tiši. Tko se najbolje šulja i dotakne učenika u sredini dolazi na njegovo mjesto.

* KOLO SELJANČICE MALENA (Seljančice malena, ko ti kuću čuva? Nekad mama, nekad tata, nekad i ja sama. Kad se cigo zaželi pečenih krumpira, on pošalje ciganku da po selu svira. Kad se cigo zaželi medenih kolača, on pošalje ciganku da po selu vrača. Grmi sijeva, vrijeme se mijenja, a ciganke varošanke još iz sela nema.)
* UHO, KOLJENO , NOS

Nastavnik uzvikuje jedan od tih pojmova i dodiruje, a djeca ga imitiraju. Kasnije ih pokuša omesti pogrešnim pokazivanjem.

* UHO NA UHO

Nastavnik zadaje zadatke koje učenici u paru pokušavaju ostvariti tako da prislone uho na uho, koljeno na koljeno, palac na palac, lakat na lakat, gležanj na gležanj…

* KO TE GAĐAO

Učenik stoji ispred polukruga i žmiri, a brzim okretanjem pokušava pogledati ko ga je gađao loptom.

* SJEDNI NA LOPTU

Učenici stoje oko lopte okrenuti leđima. Prozvani učenik pokušava sjesti, zatvorenih očiju, na loptu u sredini kruga.

* UHVATI DRUGOG

Učenici stoje u krug, a u sredini su lovac i hvatani. Hvatani da bi se spasio mora stati ispred nekog drugog u krugu i tada taj mora pobjeći lovcu.

* + ŠALJIVI TUNEL

Igrači stanu u tunel, a jedan po jedan moraju ozbiljni proći kroz tunel dok ga ostali nasmijavaju bez diranja.

* + TRKA BROJEVA

Formiraju se kolone od jednakog broja učenika koji sjednu na pod tako da stopalima dodiruju leđa prethodnog igrača. Noge su ispružene. U svakoj vrsti igrači dobiju broj prema redu: prvi, drugi…. Nastavnik uzvikuje neki broj, a svi prozvani igrači nastoje optrčati svoju kolonu i vratiti se na svoje mjesto prije ostalih.

* + BROD U MAGLI

Jedan učenik zatvorenih očiju traži skriveni predmet (lopta), a ostali ga navode govorom.

* + LANAC RIJEČI

Učenik započinje nekom riječi, a ostali dodaju po jednu riječ nakon što ponove sve prethodne. (Mogu se graditi rečenice sa smislom)

* + KOLIKO?

Učenik baci loptu i pogađa koliko je koraka daleko.

* + BOC, BOC

Učenici okruže ježa i pjevaju; Boc, boc iglicama, ne diraj ga ručicama. Bode, bode jež, bit će suza, bjež! Tada potrče, a jež si hvata zamjenu.

* + OBALA , MORE

Učenici stanu uz crtu i na povik More prelaze desno, a na povik Obala prelaze lijevo. Nastavnik radi suprotno.

* + JAKOBE, GDJE SI?

Učenici stoje u krugu u kojemu su dva igrača zavezanih očiju. Jedan pita: Jakobe, Jakobe, gdje si? A drugi odgovara Tu sam. Prvi treba po zvuku pronaći drugoga koji se skriva.

* + DOŠLA MAJKA S KOLODVORA

(Došla majka s kolodvora, a dija dija de. Što će majka s kolodvora, a dija dija de? Traži jednu kćerku, a dija dija de. A kako da se zove, a dija dija de. Nek se zove …… a dija dija de. A što će ona biti, a dija dija de? Neka bude (krojačica, vozačica…)) Prozvani učenik bira želi li poći u nasuprotnu vrstu.

* + ČVORAK, ČVORAK

Pjevaju: Čvorak, čvorak, slušaj sada kako pjeva naša Nada. Hajd pogodi tko je to, pa ćeš ići na mjesto.! Učenik u sredini (zatvorenih očiju) prilazi jednom učeniku kojeg pita ko si, a ovaj odgovara Ja sam. Po glasu pokušava prepoznati odabranog igrača.

* + KIPIĆI

Jedan učenik zavrti drugog držeći ga za ruku, a zatim ga pusti pri čemu ovaj zauzima neobičan položaj. Bira se najljepši kip koji tada vrti ostale.

* + HA-HA

Kad učitelj baci loptu u zrak svi se smiju, a kad je uhvati, ne smiju se smijati.

* + DAN NOĆ

Učitelj govori naizmjence dan, noć, a učenici se kad čuju dan dignu, a kad čuju noć čučnu. Nastavnik ih zavarava tako da čini suprotno.

* + PRENOŠENJE

Učenici formiraju skupine oko jedne strunjače na kojoj se nalazi suigrač. Zajedničkim snagama prenose strunjaču na suprotnu stranu dvorane. Osim brzine važna je i brižnosti i suradnja.